
[bookmark: _GoBack]«Татарстан Республикасы муниципаль районнары һәм шәһәр округлары җирле үзидарә органнарына күпфатирлы йортларны һәм (яисә) күчемсез мөлкәтнең бүтән объектларын өлешле төзү өлкәсендә, шулай ук торак-төзелеш кооперативларының күпфатирлы йортны төзү өчен кооператив әгъзаларының акчаларын җәлеп итүгә бәйле эшчәнлеге өлкәсендә Татарстан Республикасы дәүләт вәкаләтләрен бирү турында» 
Татарстан Республикасы Законына үзгәрешләр кертү хакында»
Татарстан Республикасы закон проектына
АҢЛАТМА

«Татарстан Республикасы муниципаль районнары һәм шәһәр округлары җирле үзидарә органнарына күпфатирлы йортларны һәм (яисә) күчемсез мөлкәтнең бүтән объектларын өлешле төзү өлкәсендә, шулай ук торак-төзелеш кооперативларының күпфатирлы йортны төзү өчен кооператив әгъзаларының акчаларын җәлеп итүгә бәйле эшчәнлеге өлкәсендә Татарстан Республикасы дәүләт вәкаләтләрен бирү турында» Татарстан Республикасы Законына үзгәрешләр кертү хакында» Татарстан Республикасы закон проекты Татарстан Республикасында күпфатирлы йортларны һәм (яисә) башка күчемсез мөлкәт объектларын өлешле төзү өлкәсендә региональ дәүләт контролен (күзәтчелеген) һәм күпфатирлы йорт төзү өчен кооператив әгъзаларының акчаларын җәлеп итүгә бәйле торак-төзелеш кооперативы эшчәнлегенә региональ дәүләт контролен (күзәтчелеген) гамәлгә ашыруны оптимальләштерүгә юнәлдерелгән. 
Закон проекты 2027 елның 1 гыйнварыннан региональ дәүләт контроленең (күзәтчелегенең) билгеләнгән төрләре буенча Татарстан Республикасының тапшырылган дәүләт вәкаләтләрен гамәлгә ашыручы муниципаль берәмлекләр исемлеген үзгәртүне күздә тота: шәһәр округларының җирле үзидарә органнары тарафыннан дәүләт вәкаләтләрен гамәлгә ашыру сакланачак, шул ук вакытта күрсәтелгән көннән муниципаль районнар территорияләренә карата вәкаләтләр  башкарма хакимиятнең вәкаләтле республика органы тарафыннан гамәлгә ашырылачак.
Бүгенге көндә Татарстан Республикасы Министрлар Кабинетының «Татарстан Республикасы Дәүләт төзелеш күзәтчелеге инспекциясе мәсьәләләре» 2007 елның 12 ноябрендәге 622 номерлы карары белән расланган Татарстан Республикасы Дәүләт төзелеш күзәтчелеге инспекциясе (алга таба – Инспекция) турындагы нигезләмәгә ярашлы рәвештә, Инспекция түбәндәгеләрне гамәлгә ашыра: 
Татарстан Республикасының аерым муниципаль берәмлекләрендә күпфатирлы йортларны һәм (яисә) күчемсез мөлкәтнең башка объектларын өлешле төзү өлкәсендә региональ дәүләт контроле (күзәтчелеге) (аларга карата «Татарстан Республикасы муниципаль районнарының һәм шәһәр округларының җирле үзидарә органнарына күпфатирлы йортларны һәм (яисә) күчемсез мөлкәтнең бүтән объектларын өлешле төзү өлкәсендә, шулай ук торак-төзелеш кооперативларының төзелеш өчен кооператив әгъзаларының акчаларын җәлеп итүгә бәйле эшчәнлеге өлкәсендә Татарстан Республикасы дәүләт вәкаләтләрен бирү турында» 2007 елның 27 декабрендәге 66-ТРЗ номерлы Татарстан Республикасы Законы гамәлдә булуы туктатылган (алга таба – 66-ТРЗ номерлы Татарстан Республикасы Законы);
Татарстан Республикасының аерым муниципаль берәмлекләрендә күпфатирлы йорт төзү өчен кооператив әгъзаларының акчаларын җәлеп итүгә бәйле торак-төзелеш кооперативы эшчәнлегенә региональ дәүләт контроле (күзәтчелеге) (аларга карата 66-ТРЗ номерлы Татарстан Республикасы Законының гамәлдә булуы туктатылган);
 җирле үзидарә органнары тарафыннан күпфатирлы йортларны һәм (яисә) күчемсез мөлкәтнең бүтән объектларын өлешле төзү өлкәсендә Татарстан Республикасы дәүләт вәкаләтләрен гамәлгә ашыруны тикшереп тору, шулай ук торак-төзелеш кооперативларының күпфатирлы йорт төзү өчен кооператив әгъзаларының акчаларын җәлеп итүгә бәйле эшчәнлеге өлкәсендә.
Республикада тикшереп торуны (күзәтчелекне) гамәлгә ашыруның нәтиҗәлелеген арттыру, гражданнарның законлы хокукларын тәэмин итү гарантияләрен арттыру һәм куркынычларны киметү өчен шартлар тудыру максатларында Зеленодольск, Түбән Кама, Лаеш, Питрәч, Биектау, Югары Ослан, Алабуга, Әлмәт муниципаль районнары территорияләрендә күпфатирлы йортларны һәм (яисә) күчемсез мөлкәтнең бүтән объектларын өлешле төзү өлкәсендә, шулай ук торак-төзелеш кооперативларының кооператив әгъзаларының акчаларын җәлеп итүгә бәйле эшчәнлеге өлкәсендә Татарстан Республикасы дәүләт вәкаләтләрен Инспекциягә тапшырырга тәкъдим ителә.





